บาร์ซา จัดหนัก ส่ง 3 แนวรุก MSN บุกซัดปืนใหญ่ ศึกชปล.
เจ้าบุญทุ่ม บาร์เซโลนา ยอดทีมแห่งแดนกระทิงดุ จะส่ง 3 กองหน้าพระกาฬ เอ็มเอสเอ็น เมสซี-ซัวเรซ-เนย์มาร์ ลงล่าตาข่าย ในการยกพลบุกมาเยือน ปืนใหญ่ อาร์เซนอล ที่จะจัดทัพใหญ่เต็มสูบเตรียมรับมือ นำโดย เมซุต โอซิล, อเล็กซิส ซานเชซ และโอลิวิเยร์ ชิรูด์ เป็นสามประสานแนวรุก ในศึกยูฟ่า แชมเปียนส์ลีก รอบ 16 ทีมสุดท้าย นัดแรก คืนนี้ (อังคาร 23 ก.พ.) ถ่ายทอดสดให้ชมทางทรูบีอิน สปอร์ต เริ่ม 02.45 น. ส่วนอีกคู่ ม้าลาย ยูเวนตุส แชมป์กัลโชซีรีเอ จะเปิดบ้านปะทะ เสือใต้ บาเยิร์น มิวนิก แชมป์บุนเดสลีกา เริ่ม 02.45 น.เช่นกัน ยิงสดทางทรูสปอร์ต เอชดี 2,การแข่งขันฟุตบอลยูฟ่า แชมเปียนส์ลีก ฤดูกาล 2015-16 รอบ 16 ทีมสุดท้าย นัดแรก คืนนี้ (อังคาร 23 ก.พ.) มีเกมดวลแข้งรวม 2 คู่ โดยคู่เอกจะเป็นเกมระหว่าง ไอ้ปืนใหญ่ อาร์เซนอล ทีมยักษ์ใหญ่แห่งพรีเมียร์ลีก อังกฤษ จะเปิดสนามเอมิเรตส์ สเตเดียม ต้อนรับการมาเยือนของ แชมป์เก่า บาร์เซโลนา ยอดทีมแห่งแดนกระทิงดุ เริ่มเตะเวลา 02.45 น. ถ่ายทอดสดให้ชมทางทรูบีอิน สปอร์ต,เกมนี้ ปืนใหญ่ อาร์เซนอล จะกลับมาจัดทัพใหญ่เต็มสูบลงบู๊ หลังส่งชุดผสม (สำรอง+ดาวรุ่ง) ลงเล่นในเกมเอฟเอคัพ รอบ 5 ที่เปิดบ้านเสมอกับ ฮัลล์ ซิตี้ ทีมจ่าฝูงเดอะแชมเปียนชิพ โนสกอร์ 0-0 เมื่อวันเสาร์ที่ผ่านมา โดยคาดว่าอาร์แซน เวงเกอร์ กุนซือจอมเก๋าชาวฝรั่งเศส จะส่งเมซุต โอซิล กองกลางจอมแอสซิสต์ชาวเยอรมัน กลับมาเป็นหัวใจในแนวรุก พร้อมด้วยอเล็กซิส ซานเชซ กองหน้าทีมชาติชิลี, ธีโอ วัลคอตต์ ปีกความเร็วสูงทีมชาติอังกฤษ และโอลิวิเยร์ ชิรูด์ หัวหอกทีมชาติฝรั่งเศส ส่วนแนวรับจะส่งโลรองต์ กอสเซียลนี และแพร์ เมอร์เตซัคเกอร์ เป็นคู่เซ็นเตอร์ฮาล์ฟในการรับมือ 3 กองหน้าพระกาฬของบาร์ซาอย่างเมสซี, ซัวเรซ และเนย์มาร์,ขณะที่ เจ้าบุญทุ่ม บาร์เซโลนา ทีมจ่าฝูงลาลีกาสเปน ในฐานะแชมป์เก่ารายการนี้ จะส่ง 3 กองหน้าพระกาฬ เอ็มเอสเอ็น อย่างลิโอเนล เมสซี, หลุยส์ ซัวเรซ และเนย์มาร์ ลงล่าตาข่าย พร้อมทั้งมีอันเดรส อิเนียสตา, อิวาน ราคิติช และอาร์ดา ตูราน ช่วยกันปั้นเกมรุก สำหรับแนวโน้มเกมนี้เทียบกันปอนด์ต่อปอนด์แล้ว ปืนใหญ่เป็นรองบาร์ซาอยู่หลายช่วงตัว แต่ยังเชื่อว่าอาร์เซนอลน่าจะสู้กับบาร์ซาได้อย่างสนุกสูสี โดยมีเมซุต โอซิล กับอเล็กซิส ซานเชซ เป็นตัวความหวังของเจ้าบ้านในการทะลุทะลวงแนวรับบาร์ซาที่เป็นจุดอ่อนของพวกเขา,ส่วนเกมอีกคู่นั้น ม้าลาย ยูเวนตุส ยอดทีมแห่งแดนมะกะโรนี ในฐานะรองแชมป์เก่า จะเปิด สนามยูเวนตุส สเตเดียม รับการมาเยือนของ เสือ ใต้ บาเยิร์น มิวนิก มหาอำนาจลูกหนังเมืองเบียร์ เริ่มเตะ 02.45 น.เช่นกัน ยิงสดทางทรูสปอร์ตเอชดี 2 เกมนี้เจ้าบ้านยูเวนตุสจะส่งเปาโล ดิบาลา กับอัลแบร์โต โมราตา ลงล่าตาข่าย โดยมีปอล ป็อกบา ทำเกมแดนกลาง ส่วนทีมเยือนเสือใต้ของกุนซือเป๊ป กวาร์ดิโอลา จะวางโทมัส มุลเลอร์, อาร์เยน ร็อบเบน และโรเบิร์ต เลวานดอฟสกี เป็นสามประสานแดนหน้า
เจ้าบุญทุ่ม บาร์เซโลนา ยอดทีมแห่งแดนกระทิงดุ จะส่ง 3 กองหน้าพระกาฬ เอ็มเอสเอ็น เมสซี-ซัวเรซ-เนย์มาร์ ลงล่าตาข่าย ในการยกพลบุกมาเยือน ปืนใหญ่ อาร์เซนอล  ในศึกยูฟ่า แชมเปียนส์ลีก รอบ 16 ทีมสุดท้าย นัดแรก คืนนี้
ยูฟ่า แชมเปียนส์ ลีก,บาร์เซโลนา,อาร์เซนอล,ยูเวนตุส,บาเยิร์น มิวนิก,ข่าวกีฬา,ข่าว,ไทยรัฐออนไลน์